b'\n_START_ARTICLE_\nDemimondke\n_START_PARAGRAPH_\nDemimondke je vljuden francoski izraz, ki se je v 19. stoletju uveljavil kot opis tedanjih ljubic, kutrizan.\n_START_SECTION_\nIzvor izraza\n_START_PARAGRAPH_\nIzraz si je izmislil pisatelj Alexandre Dumas in je bil sprva samo naslov neke njegove igre iz leta 1855. Opisati je \xc5\xbeelel svet med zvestimi zakonskimi \xc5\xbeenami in poklicnimi prostitutkami, vendar dobi izraz kasneje druga\xc4\x8den pomen. Vanj je Dumas uvr\xc5\xa1\xc4\x8dal sloj \xc5\xbeensk, ki so moralno nad kurtizanami, vendar \xc5\xbee niso ve\xc4\x8d \xc4\x8dastivredne zakonske \xc5\xbeene. Demimondka v njegovem smislu je torej \xc5\xbeenska, ki jo \xc5\xbeene seksus, da se sama deklasira: mlada deklica iz dobrega me\xc5\xa1\xc4\x8danskega rodu, ko zaide po prvem spotikljaju na kriva pota in se odtuji svojcem, zlasti pa nezado\xc5\xa1\xc4\x8dena zakonska \xc5\xbeena, ki uide mo\xc5\xbeu, da bi poslej \xc5\xbeivela z ljubimcem.\n_START_SECTION_\nDana\xc5\xa1nji pomen\n_START_PARAGRAPH_\nKasneje se je izraz uveljavil predvsem za neke vrste\xc2\xa0\xc2\xbbluksuzne \xc5\xbeenske\xc2\xab, izbrane lepote, dru\xc5\xbeabne gib\xc4\x8dnosti in kolikor tolik\xc5\xa1ne izobrazbe, ki so \xc5\xbeivele od ljubezni, a vseeno nikdar niso pozabile na vlogo gostiteljice. Tiste, ki so imele najve\xc4\x8d uspeha, so kasneje v Parizu poimenovali\xc2\xa0\xc2\xbbles lionnes\xc2\xab, levinje. Po \xc5\xbeivljenjskem standardu so sodile k vrhnemu sloju. Imele so ekvipa\xc5\xbee, jahalne konje, svoje vile. Nekatere demimondke so imele celo svoje tiskovne agente kot danes filmski zvezdniki. Med znane levinje sta med drugim sodili Cora Pearl in Pa\xc3\xafva.'